ไทม์ไลน์ :เศรษฐกิจใหม่ เอาไงกับความเป็น ฝ่ายค้าน
หลังยึกยักมาเกือบปี เศรษฐกิจใหม่ถอนตัวพรรคร่วมฝ่ายค้าน ขณะที่ มิ่งขวัญ สวนแยกทางกับพรรค ยันอยู่พรรคร่วมฝ่ายค้าน ฝ่ายค้านระบุ มิ่งขวัญ ยังร่วมอภิปรายไม่ไว้วางใจ รัฐบาลประยุทธ์3 ก.พ.2563 หลังจากเมื่อวันที่ 31 ม.ค.ที่ผ่านมาพรรคเศรษฐกิจใหม่ มีมติถอนตัวจากพรรคร่วมฝ่ายค้านเพื่อทำงานตามอิสระ ตามแนวทางของพรรค นั้น ต่อมา วันนี้มิ่งขวัญ แสงสุวรรณ์ ส.ส.บัญชีรายชื่อ และอดีตหัวหน้าพรรคเศรษฐกิจใหม่ประกาศ แยกทางกับพรรคต้นสังกัด โดยยืนยันว่าจะอยู่พรรคร่วมฝ่ายค้าน เมื่ออุดมการณ์ไปด้วยกันไม่ได้ ขอประกาศว่าจะไม่ร่วมอุดมการณ์กับพรรคเศรษฐกิจใหม่ต่อไป ขอประกาศแยกทางเด็ดขาดกฎหมายรัฐธรรมนูญระบุว่า ส.ส. ไม่จำเป็นต้องทำตามมติพรรค ผมขอยึดคำพูดและจุดยืนไม่เคยเปลี่ยนแปลง ผมจะอยู่พรรคร่วมฝ่ายค้านมิ่งขวัญ ประกาศแยกทางจากพรรคมิ่งขวัญ ย้ำว่า ตนรักษาคำพูด ให้เกียรติประชาชน และจะทำเหมือนเดิมตามที่พูด แต่ถ้าลาออกตอนนี้ก็จะไม่ได้อภิปราย คนที่เขาเลือกมาเขาต้องการให้มาทำหน้าที่ แม้จะเป็นฝ่ายค้านก็ตรวจสอบได้ ถ้าได้ทำประโยชน์ต่อกรณีคำถามที่ว่าหากพรรคเศรษฐกิจใหม่มีมติขับออกจะไปอยู่พรรคใดนั้น มิ่งขวัญ กล่าวว่า เร็วไปที่จะตอบว่าจะไปอยู่พรรคไหน ก็คงเลือกที่อุดมการณ์การทางเมืองเหมือนกัน และหลังจากนี้หากมีการออกอะไรที่บิดเบือนก็พร้อมจะออกมาตอบโต้เพราะเงียบมานานแล้ว นอกจากนี้ ยังได้มีการติดต่อไปยังผู้นำฝ่ายค้านในสภาผู้แทนราษฎร เพื่อขอเวลาในการอภิปรายไม่ไว้วางใจ 2 ชั่วโมง เป็น 2 ช่วงเวลา ถ้าลาออกจากพรรคก็จะอภิปรายไม่ได้พ.ต.อ.ทวี สอดส่อง เลขาธิการพรรคประชาชาติกล่าวด้วยว่ามิ่งขวัญ ได้ประสานกับ ภูมิธรรม เวชยชัย ที่ปรึกษาผู้นำฝ่ายค้าน และตนเอง ว่าต้องการอภิปรายเรื่องเศรษฐกิจ ซึ่งตนเชื่อว่าข้อมูลของ มิ่งขวัญจะมีประโยชน์ สำหรับสัดส่วนเวลาการอภิปราย เราจะดูที่ประเด็นเป็นหลัก โดยจะให้เขาพูดจนจบประเด็น(เรียบเรียงจาก และ)สำหรับพรรคเศรษฐกิจใหม่และ มิ่งขวัญ นั้น มีประเด็นข่าวความไม่แน่นอนของการอยู่ฝ่ายตรงข้ามพรรคพลังประชารัฐหรือการสนับสนุน พล.อ.ประยุทธ์ จันทร์โอชา ตั้งแต่หลังเลือกตั้งทั่วไป แม้ก่อนหน้านั้นจะยืนยันหลักแน่นว่าจะไม่เอา พล.อ.ประยุทธ์เป็นนายกฯ ก็ตาม ซึ่งมิ่งขวัญ ต้องออกมาแถลงความชัดเจนหลายครั้ง จนเมื่อวันที่ 23 พ.ค.62 มิ่งขวัญ แถลงลาออกจากตำแหน่งหัวหน้าพรรคโดยให้เหตุผลว่าผ่านพ้นการเลือกตั้งเป็นที่เรียบร้อยแล้ว ตนเห็นว่าเป็นช่วงเวลาอันเหมาะสมจึงขอลาออกจากตำแหน่ง
หลังยึกยักมาเกือบปี เศรษฐกิจใหม่ ถอนตัวพรรคร่วมฝ่ายค้าน ขณะที่ มิ่งขวัญ สวนแยกทางกับพรรค ยันอยู่พรรคร่วมฝ่ายค้าน ฝ่ายค้านระบุ มิ่งขวัญ ยังร่วมอภิปรายไม่ไว้วางใจ รัฐบาลประยุทธ์3 ก.พ.2563
มิ่งขวัญ แสงสุวรรณ์,พรรคเศรษฐกิจใหม่,ฝ่ายค้าน